Odločba Komisije

z dne 4. septembra 2003

o postopkih potrjevanja skladnosti gradbenih proizvodov v skladu s členom 20(2) Direktive Sveta 89/106/EGS v zvezi s sklopi proizvodov za zunanje oblaganje sten

(notificirana pod dokumentarno številko K(2003) 3160)

(Besedilo velja za EGP)

(2003/640/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode [1], kakor je bila spremenjena z Direktivo 93/68/EGS [2], in zlasti člena 13(4) Direktive,

ob upoštevanju naslednjega:

(1) Komisija mora med dvema postopkoma potrjevanja skladnosti proizvoda po členu 13(3) Direktive 89/106/EGS izbrati najmanj zahteven postopek, ki je skladen z varnostnimi zahtevami. To pomeni, da se je treba odločiti, ali je za določen proizvod ali družino proizvodov obstoj sistema kontrole proizvodnje, za katerega je odgovoren proizvajalec, potreben in zadosten pogoj za potrjevanje skladnosti, ali pa je zaradi izpolnjevanja meril iz člena 13(4) potrebna intervencija odobrenega certifikacijskega organa.

(2) Člen 13(4) zahteva, da mora biti tako določen postopek naveden v mandatih in v tehničnih specifikacijah. Zato je zaželena opredelitev proizvodov ali družine proizvodov iz tehničnih specifikacij.

(3) Postopka iz člena 13(3) sta podrobno opisana v Prilogi III k Direktivi 89/106/EGS. Zato je treba za vsak proizvod ali družino proizvodov jasno opredeliti metode za izvajanje teh dveh postopkov s sklicevanjem na Prilogo III, saj ta daje nekaterim sistemom prednost.

(4) Postopek iz člena 13(3)(a) ustreza sistemom, določenim v prvi možnosti, brez stalnega nadzora, in v drugi in tretji možnosti oddelka 2(ii) Priloge III. Postopek iz člena 13(3)(b) ustreza sistemom, določenim v oddelku 2(i) Priloge III ter v prvi možnosti, s stalnim nadzorom, oddelka 2(ii) Priloge III.

(5) Ukrepi, predvideni s to odločbo, so v skladu z mnenjem Stalnega odbora za gradbeništvo –

SPREJELA NASLEDNJO ODLOČBO:

Člen 1

Skladnost proizvodov in družin proizvodov, navedenih v Prilogi I, se potrjuje po postopku, po katerem je poleg proizvajalca, ki upravlja sistem kontrole proizvodnje, v ocenjevanje in nadzorovanje kontrole proizvodnje ali proizvoda vključen tudi odobren certifikacijski organ.

Člen 2

Postopek potrjevanja skladnosti, kot je določen v Prilogi II, se navede v mandatih za smernice za evropska tehnična soglasja.

Člen 3

Ta odločba je naslovljena na države članice.

V Bruslju, 4. septembra 2003

Za Komisijo

Erkki Liikanen

Član Komisije

[1] UL L 40, 11.2.1989, str. 12.

[2] UL L 220, 30.8.1993, str. 1.

--------------------------------------------------

PRILOGA I

Sklopi proizvodov za zunanje oblaganje sten:

za zunanje stene ali zunanje stenske obloge.

--------------------------------------------------

PRILOGA II

Opomba:

za proizvode, ki imajo več kakor en namen uporabe, opredeljen v naslednjih družinah, se naloge odobrenega organa, ki izhajajo iz ustreznih sistemov potrjevanja skladnosti, seštevajo.

Družina proizvodov: sklopi proizvodov za zunanje oblaganje sten (1/2)

Sistemi potrjevanja skladnosti

Za spodaj navedeni(-e) proizvod(-e) in nameravano(-e) uporabo(-e) mora EOTA opredeliti naslednji(-e) sistem(-e) potrjevanja skladnosti v ustreznih smernicah za evropska tehnična soglasja:

Sistem 2+ : glej Prilogo III(2)(ii) k Direktivi 89/106/EGS, prva možnost, vključno s certificiranjem kontrole proizvodnje, ki ga opravi odobreni organ na podlagi začetne preveritve proizvodnega obrata in kontrole proizvodnje ter stalnega nadzora, ocene in presoje kontrole proizvodnje.

Proizvod(-i) | Nameravana(-e) uporaba(-e) | Raven(-vni) ali razred(-i) | Sistem(-i) potrjevanja skladnosti |

Sklopi proizvodov za zunanje oblaganje sten | za zunanje stene ali zunanje stenske obloge | — | 2+ |

Specifikacija za sistem mora omogočati izvajanje sistema tudi takrat, kadar obnašanja glede na neko lastnost ni treba opredeliti, ker v vsaj eni državi članici ni pravne zahteve za takšno lastnost (glej člen 2(1) Direktive 89/106/EGS, in, kjer je ustrezno, točko 1.2.3 razlagalnih dokumentov). V takih primerih se proizvajalcu ne sme naložiti preverjanje te lastnosti, če proizvajalec obnašanja proizvoda ne želi opredeliti.

Družina proizvodov: sklopi proizvodov za zunanje oblaganje sten (2/2)

Sistemi potrjevanja skladnosti

Za spodaj navedeni(-e) proizvod(-e) in predvideno(-e) uporabo(-e) mora EOTA opredeliti naslednji(-e) sistem(-e) potrjevanja skladnosti v ustreznih smernicah za evropska tehnična soglasja:

Sistem 1 : glej Prilogo III(2)(i) k Direktivi 89/106/EGS, brez kontrolnega preskušanja vzorcev.

Sistem 3 : glej Prilogo III(2)(ii) k Direktivi 89/106/EGS, druga možnost.

Sistem 4 : glej Prilogo III(2)(ii) k Direktivi 89/106/EGS, tretja možnost.

Proizvod(-i) | Nameravana(-e) uporaba(-e) | Raven(-vni) ali razred(-i) (odziv na ogenj) | Sistem(-i) potrjevanja skladnosti |

Sklopi proizvodov za zunanje oblaganje sten | za uporabo, za katero veljajo predpisi o odzivu na ogenj | A1, A2, B, C A1, A2, B, C, D, E (A1 do E), F | 1 3 4 |

--------------------------------------------------